45 helpful votes “Another outstanding experience at Drury Inns!”
Add Photo See all 582 reviews of Drury Inn & Suites Cincinnati Sharo... Explore similar hotels Hawthorn Suites by Wyndham Cincinnati 482 ReviewsShow Prices 0.7 km La Quinta Inn & Suites Cincinnati Sharonville 517 ReviewsShow Prices 0.4 km LivINN Hotel Cincinnati North / Sharonville 432 ReviewsShow Prices 1.5 km See all Sharonville hotels About Us In die Donker Put deur Johan Smith [resensie]
Johan Smith skryf oor dié siekte aan die hand van werklike mense wat hulle verhale vertel — van hulle stryd met depressie, wat vir hulle gewerk het en wat nie gewerk het nie. En hy begin met sy eie verhaal, sy eie seun se stryd en die invloed daarvan op hulle gesin. Hy sluit dan ook af, nadat hy vyf ander se verhale vertel het, met sy persoonlike ervaring met uitbranding en die gevare wat dit vir hom ingehou het.
Die boek is nie ’n wetenskaplike verhandeling oor depressie nie; tog bevat dit inligting wat die belangrikste biologiese en sielkundige aspekte van depressie korrek beskryf. Die boek is eerder ’n biografie van mense se daadwerklike stryd met die siekte, wat dit aan hulle gedoen het en wat hulle daarmee gedoen het. Jy kry hier sielsontboeseminge wat jou noop om jou skoene uit te trek; jy staan op die heilige grond van mense wat hulleself voor jou blootstel.
In die proses kry jy raad uit die perd se bek, by wyse van spreke. Een vertel jou hoe belangrik mede–pelgrimsgenote geword het in die stryd om perspektief te herwin en vanuit geloof te lewe en te kyk na wat rondom jou gebeur. ’n Ander vertel van die pyn van veroordeling van medegelowiges wat redeneer dat ’n gelowige onmoontlik aan depressie kan ly omdat die Here beter vir hulle beplan. Nog een vertel hoe belangrik dit is dat jy let op jou dieet wanneer jy aan depressie ly omdat jou liggaam jou bondgenoot moet word om daarteen te veg. En nog een beklemtoon die belangrikheid dat vergifnis ’n integrale deel van ons lewe moet word om ons emosioneel te beskerm, en dit sluit die gawe van vergifnis in wat ons teenoor onsself ook beoefen.
Indien jy hierdie gemoedsteurnis beter wil verstaan sodat jy die depressielyer kan liefhê, insluitend jouself indien jy die pasiënt is, gaan dié boek van Johan vir jou waardevol wees.
Tree vroeër op om gesinne te beskerm
Besoeke aan die psigiater het vir my net een ding gewys: Dié mense is maller as ek. Hoe meer pille, hoe beter. Die medikasie is ook ontsaglik verslawend. Om ’n tablet oor te slaan – of as jou voorraad op is – lei tot onttrekking wat so ’n gemoed bloot ’n laaste hou kan toedien.
Deel van die oplossing is om familie naby jou te hou. Jan Strydom, wat sy gesin uitgewis het en na wie bogenoemde berig verwys, was nie depressief nie; hy was sieker as dit. Hy was selfgesentreerd.
Ons moet sulke mense vroegtydig uitwys en optree om gesinne teen die onstabieles te beskerm.